Liis doch emoll lutt, denn ghörsch und gschpürsch villicht dr Unterschiid     Rhy, Wyy, Wyyber, wytter, Gytzgnäbber, Yyskaschte, blyybe ... das sinn offeni Y. Villicht ziehsch bim  schwätze sogar d Muuleggen e biz hindere.    Milch, Knilch, linggs, Binggis ... sinn zuenigi I. Jetzt könnt dy Muul ehnder die glyych Form ha, wie wenn den en E saisch.    Und wenn de dr Unterschiid nit ghörsch, denn bisch yybelgheerig <-- und das wär jetzt grad no s schlächt Byschpil, will s Doppel-Ygreg wome ame als Ersatz für s Ü bruucht, mänggmoll fascht als gschlosses I gsait wird.    Aber wär kas scho immer richtig schryybe? Sogar bim adsge hani scho e Verwäxlig gfunde,  woni gnau aanegluet ha. Wäge dämm sinn syni Värsli drozzdämm Wältklass.    Gopferglemmi hammer jetz miesse Mieh gä bim schryybe. Es het sicher au do no dr aint oder ander Fähler dinn.